437.100 REGOLI DWAR IL-KONDIZZJONIJIET TAS-SAĦĦA TAL-ANNIMALI LI JIRREGOLAW IL-KUMMERĊ INTRA-KOMUNITARJU U L-IMPORTAZZJONI MINN PAJJIŻI TERZI TA’ EMBRIJUNI TA’ ANNIMALI DOMESTIĊI TAL-ISPEĊI TAL-BOVINI L-AVVIŻ LEGALI 555 tal-2010. L-AVVIŻ LEGALI 555 tal-2010. 1. (1) It-titolu ta’ dawn ir-regoli hu Regoli dwar il-Kondizzjonijiet ta’ Saħħa tal-Annimali li jirregolaw il-Kummerċ intra-Komunitarju u l-Importazzjoni minn Pajjiżi Terzi ta’ Embrijuni ta’ Annimali Domestiċi tal-Ispeċi tal-Bovini. (2) L-iskop ta’ dawn ir-regoli hu li jittrasponu d-Direttiva 89/556/KEE li tistabbilixxi l-kondizzjonijiet ta’ saħħa tal-annimali li jirregolaw il-kummerċ intra-Komunitarju u l-importazzjoni minn pajjiżi terzi ta’ embrijuni ta’ annimali domestiċi tal-ispeċi tal-bovini, u għandhom japplikaw mingħajr preġudizzju għad-dispożizzjonijiet ta’ regolamenti u regoli komunitarji oħrajn u leġislazzjoni nazzjonali oħra li tirrigwarda annimali domestiċi jew tat-trobbija li jistgħu jkunu japplikaw f’dan ir-rigward. (3) Dawn ir-regoli qegħdin isiru għall-ħarsien tal-interess pubbliku u s-sigurtà pubblika. Kull ħtieġa u miżuri ta’ ħarsien li jinsabu f’dawn ir-regoli inkluż dawk relatati ma’ awtorizzazzjonijiet qegħdin isiru għal raġunijiet aktar importanti relatati mal-interess pubbliku. 2. (1) Kemm-il darba ma jiġix stabbilit xort’ oħra f’dawn ir-regoli, t-tifsiriet fl-Att, dawk li jinsabu taħt ir-Regoli dwar il-Ħtiġiet ta’ Saħħa ta’ l-Annimali li Jirregolaw il-Kummerċ, u l-Importazzjoni fil-Komunità ta’ Annimali, Semen, Ova u Embrijuni Mhux Soġġetti Għal Ħtiġiet ta’ Saħħa ta’ l-Annimali Stabbiliti f’Atti Speċifiċi tal-Komunità, u dawk li jinsabu fir-Regolamenti dwar Problemi ta’ Saħħa fl-Annimali li Jolqtu il-Kummerċ Intra-Komunitarju f’Annimali Bovini u Majjali, għandhom jibqgħu japplikaw. (2) Għall-fini ta’ dawn ir-regoli u kemm-il darba r-rabta tal-kliem ma tkunx teħtieġ xort’oħra t-tifsiriet li ġejjin għandhom japplikaw: " annimali tal-ispeċi tal-bovini " tfisser annimali bovini li l-embrijuni tagħhom ikunu soġġetti għall-kummerċ intra-Komunitarju u importazzjonijiet minn pajjiżi terzi, wara li jkunu tneħħew minn donatur femminili tal-ispeċi tal-bovini għall-fini biex ikunu trasferiti għal, mqegħda jew injettati fir-riċevitur femminili tal-ispeċi tal-bovini; "l-Att " tfisser l-Att dwar is-Servizzi Veterinarji; Kap. 437. Kap. 437. " awtorità kompetenti " tfisser id-Dipartiment responsabbli għas-servizzi veterinarji f’Malta kif stabbilita bl-Att; " awtorizzazzjoni " tfisser kull awtorizzazzjoni mogħtija taħt dawn ir-regoli u f’dak li għandu x’jaqsam ma’ provdituri awtorizzati u servizzi tfisser permess, liċenza, warrant, ħatra, konċessjoni jew kull deċiżjoni li tirrigwarda aċċess għal attivitaċ tas-servizz jew l-eżerċizzju tagħha; "ċertifikat tas-saħħa " tfisser ċertifikat li jkun inħareġ kif suppost mill-awtorità kompetenti skond l-Iskeda Ċ, bħala mezz ta’ garanzija u monitoraġġ għal konformità mal-ħtiġiet ta’ saħħa tal-annimali f’dak li għandu x’jaqsam ma’ annimali u prodotti ta’ oriġini tal-annimali soġġetti għal kummerċ għall-fini ta’ dawn ir-regoli; " id-Direttur " tfisser id-Direttur responsabbli għas-servizzi veterinarji jew xi uffiċjal veterinarju nominat minnu; “embrijun" tfisser l-istadju tal-bidu ta’ żvilupp ta’ annimal domestiku tal-ispeċi tal-bovini waqt li jkun kapaċi li jiġi trasferit għal riċevitur femmini li jew ġenitur femminili ta’ dik l-ispeċi; "grupp ta’ ġbir ta’ embrijuni " tfisser grupp ta’ tekniċi li jkun uffiċjalment approvat jew struttura li jkun issorveljat minn veterinarju tal-grupp li jkun kompetenti biex iwettaq il-ġbir, l-ipproċessar u l-ħażna ta’ embrijuni skond il-kondizzjonijiet stabbiliti fl-Iskeda A; " il-Komunità " tfisser il-Komunità Ewropea kif imwaqqfa mit-Trattat li jistabbilixxi l-Unjoni Ewropea; " konsenja ta’ embrijuni " tfisser kwantità ta’ embrijuni li jkunu tneħħew f’operazzjoni waħda minn donatur wieħed femminili u li jkunu koperti b’ċertifikat wieħed; "konsumatur aħħari" għandu jkollha l-istess tifsira kif mogħtija lilha taħt ir-Regoli dwar il-Ħtiġiet ta’ Saħħa tal-Annimali li Jirregolaw il-Kummerċ, u l-Importazzjoni fil-Komunità ta’ Annimali, Semen, Ova u Embrijuni Mhux Soġġetti għal Ħtiġiet ta’ Saħħa tal-Annimali Stabbiliti f’Atti Speċifiċi tal-Komunità; L.S.437.98 " Kumitatimwaqqaf dwar il-Katina Alimentari u s-Saħħa tal-Annimali" jew "il-Kumitat " tfisser Kumitat li jkun magħmul minn rappreżentanti ta’ Stati Membri msejħa membri tal-kumitat, li jkunu jassistu u jikkonsultaw il-Kummissjoni billi jagħtu Opinjoni li tkun tirrigwarda miżuri ta’ sigurtà f’dak li għandu x’jaqsam ma’ ħwejjeġ ta’ saħħa tal-annimali, biex wara jiġu adottati formalment mill-Kummissjoni skont il-proċedura adatta. Dik il-proċedura tal-kumitat tkun tkopri il-katina kollha ta’ provdiment alimentari, li tkun tvarja minn ħwejjeġ ta’ saħħa tal-annimali fir-razzett sal-prodott li jkun wasal għall-konsumatur aħħari, għalhekk issaħħaħ b’mod sinifikattiv il-kapaċità tagħha li timmira għal riskji għas-saħħa meta dawn jitfaċċaw fil-produzzjoni tal-ikel; " kummerċ " tfisser, għall-iskop ta’ dawn ir-regoli, kummerċ bejn Stati Membri jew bejn Stat Membru u pajjiz terz f’annimali u l-prodotti tagħom, negozju jew impjieg biex isir profitt jew qligħ, b’mod partikolari f’bejgħ bl-ingrossa jew bejgħ bl-imnut u tinkludi ftehim f’xi attivitaċ ta’ negozju partikolari; " il-Kummissjoni " tfisser il-Kummissjoni Ewropea; " laboratorju dianjostiku approvat " tfisser laboratorju li jkun jinsab f’Malta jew pajjiż terz li jkun approvat mill-awtorità veterinarja kompetenti tal-pajjiż biex iwettaq testijiet dianjostiċi stabbiliti f’dawn i-rregoli; "pajjiż tal-ġbir " tfisser l-Istat Membru jew pajjiż terz li fih l-embrijuni jkunu prodotti, miġbura, pproċessati u, fejn ikun meħtieġ, maħżuna, u li minnu huma jiġu mibgħuta lejn Stat Membru; "pajjiż terz " tfisser pajjiż li ma jkunx stat membru tal-Unjoni Ewropea; "perjodu ta’ ġestjoni " tfisser iż-żmien li fih il-fetu jiżviluppa, li jibda bil-fertilizzazzjoni sal-aħħar tat-twelid; " il-prodott " tfisser kull prodott ta’ oriġini tal-annimali għal kummerċ jew finijiet ta’ kummerċ; "provditur awtorizzat " għandu jkollha l-istess tifsira kif mogħtija lilha taħt ir-Regoli dwar il-Ħtiġiet ta’ Saħħa tal-Annimali li Jirregolaw il-Kummerċ, u l-Importazzjoni fil-Komunità ta’ Annimali, Semen, Ova u Embrijuni Mhux Soġġetti Għal Ħtiġiet ta’ Saħħa ta’ l-Annimali Stabbiliti f’Atti Speċifiċi tal-Komunità; L.S.437.98 " Stat Membru " tfisser stat li jkun membru tal-Unjoni Ewropea; " Stat Membru tad-destinazzjoni " tfisser dak l-Istat Membru li lejh jiġu trasferiti l-embrijuni minn ċentru jew stabbiliment ta’ oriġini ta’ ġbir tal-embrijuni, li jkun jinsab fl-Istat Membru tal-ġbir jew f’pajjiż terz; " trasferiment ta’ embrijuni (TE)" tfisser it-trasferiment ta’ embrijuni minn donatur femminili għal riċevitur femminili, li jkun metodu li jiġi pprattikat biex tiġi mmultiplikata il-ġenetika tal-annimali tal-ispeċi tal-bovini għall-fini ta’ dawn ir-regoli. Hu l-proċess li bi hembrijun ikun miġbur (flushed) minn donatur wieħed femminili u trasferit għal reċipjent femminili ieħor biex ikun komplut il-perjodu ta’ ġestjoni; " it-Trattat " tfisser it-trattat kif imwaqqaf bl-Unjoni Ewropea; "verifiki veterinarji " tfisser verifiki veterinarji jew kontrolli ta’ importazzjoni li jsiru fuq embrijuni ta’ annimali domestiċi tal-ispeċi tal-bovini, jew mal-importazzjoni mill-Komunità jew minn pajjiż terz soġġetti għall-proċeduri rispettivi tagħhom, kif stabbilit fir-Regoli dwar il-Ħtiġiet ta’ Saħħa tal-Annimali li Jirregolaw il-Kummerċ, u l-Importazzjoni fil-Komunità ta’ Annimali, Semen, Ova u Embrijuni Mhux Soġġetti Għal Ħtiġiet ta’ Saħħa tal-Annimali Stabbiliti f’Atti Speċifiċi tal-Komunità għal verifiki veterinarji li jiġu mwettqa fuq importazzjonijiet fil-Komunità, u fir-Regolamenti li jirregolaw l-Organizzazzjoni tal-Verifiki Veterinarji fuq Prodotti li jidħlu fit-Territorju ta’ Malta minn Pajjiżi Terzi għal verifiki veterinarji li jiġu mwettqa minn postijiet ta’ spezzjoni fuq il-fruntiera fuq importazzjonjiet minn pajjiżi terzi; S.L.437.98 S.L.437.41 " veterinarju tal-grupp " tfisser il-veterinarju li jkun responsabbli għas-sorveljanza ta’ grupp ta’ ġbir ta’ embrijuni skont il-kondizzjonijiet stabbiliti fl-Iskeda A; " veterinarju uffiċjali " għandu jkollha l-istess tifsira kif mogħtija lilha taħt ir-Regoli dwar il-Ħtiġiet ta’ Saħħa tal-Annimali li Jirregolaw il-Kummerċ, u l-Importazzjoni fil-Komunità ta’ Annimali, Semen, Ova u Embrijuni Mhux Soġġetti Għal Ħtiġiet ta’ Saħħa tal-Annimali Stabbiliti f’Atti Speċifiċi tal-Komunità. 3. Applikabbiltà. (1) Dawn ir-regoli għandhom japplikaw għal: (a) l-użu ta’ embrijuni ta’ annimali domestiċi tal-ispeċi tal-bovini bħala parti minn politika ta’ tnissil effiċjenti li twassal għal produttività aħjar u żieda fil-marġini f’dan is-settur; (b) il-moviment ħieles ta’ dawk l-embrijuni li għandu jinkoraġġixxi żvilupp razzjonali filwaqt li tingħata importanza għall-użu tal-aħjar fatturi tal-produzzjoni; (ċ) l-garanziji li għandhom jintlaħqu f’dak li għandu x’jaqsam ma’ kriterji dwar is-saħħa tal-annimali fir-rigward ta’ kummerċ intra-Komunitarju u importazzjonijiet fil-Komunità ta’ annimali bovini minn pajjiżi terzi, biex ir-riskju ta’ tixrid ta’ mard tal-annimalijigi eliminat fil-każ ta’ kummerċ fl-embrijuni; (d) l-armonizzazzjoni ta’ dispożizzjonijiet nazzjonali dwar is-saħħa tal-annimali li jirregolaw il-kummerċ intra-Komunitarju fl-annimali u prodotti tal-annimali, u l-ħtieġa li tinħoloq kull sistema armonizzata għal kummerċ intra-Komunitarju u importazzjonijiet fil-Komunità ta’ embrijuni ta’ annimali domestiċi tal-ispeċi tal-bovini; (e) l-obbligi tal-Istati Membri ta’ ġbir li jassiguraw li: (i) dawk l-embrijuni jkunu ġew miġbura u pproċessati minn gruppi ta’ ġbir ta’ embrijuni li jkunu approvati u sorveljati; (ii) jkunu ġew miksuba minn annimali li l-istat tas-saħħa tagħhom ikun tali li jkun jassigura li r-riskju ta’ tixrid ta’ mard tal-annimali jiġi eliminat; (iii) ikunu ġew miġbura, pproċessati, maħżuna u trasportati skond ir-regoli li jippreservaw l-istat tas-saħħa tagħhom u li jkollhom magħhom ma tul it-trasport lejn l-Istat Membru tad-destinazzjoni ċertifikat tas-saħħa tal-annimal sabiex jiġi żgurat li dan l-obbligu jkun intlaħaq; (f) il-vaċċ in kontra l-marda tal-ilsien u d-dwiefer li jkun jiġġustifika ż-żamma, għal embrijuni friski, ta’ derogi, limitati fiż-żmien, li jkunu jawtorizzaw protezzjoni supplimentari mill-Istati Membri kontra dik il-marda; (g) il-lista ta’ pajjiżi terzi li għandha tkun imħejjija, filwaqt li tingħata importanza għall-kriterji dwar is-saħħa tal-annimali, li minnhom embrijuni jistgħu jiġu impurtati fil-Komunità, iżda mingħajr preġudizzju għal dik il-lista, l-approvazzjoni jew l-awtorizzazzjoni ta’ importazzjonijiet ta’ embrijuni jistgħu jiġu sospiżi jew revokati, jekk l-Istati Membri jkun jidhrilhom xieraq li l-kriterji jew l-istandards dwar is-saħħa tal-annimali ikunu ġew sodisfatti jew ikunu ntlaħqu; (h) il-verifiki fuq il-post li jistgħu jiġu mwettqa biex tiġi verifikata l-konformità mal-istandards u l-kriterji dwar is-saħħa tal-annimali; (i) il-prevenzjoni kontra t-trasferiment ta’ ċertu mard kontaġġuż, fejn il-kontrolli fuq l-importazzjoni għandhom isiru meta konsenja ta’ embrijuni tkun waslet u ġiet imqegħda fis-suq tal-Komunità, u l-miżuri li għandhom jittieħdu mill-Istati Membri wara li dawk il-kontrolli ikunu ġew stabbiliti, fil-każ ta’ transitu intern. (2) Dawn ir-regoli m’għandhomx japplikaw għal embrijuni li jkunu jirriżultaw minn fertilizzazzjoni in vitro jew embrijuni li jkunu soġġetti għal għażla tas-sess, qsim (ġemellaġġ), cloning jew kull manipulazzjoni li tkun tinterferixxi mal-integrità taż-zona pellucida. (3) Id-Direttur għandu japplika dawk il-ħtiġiet amministrattivi kollha neċessarji li jkunu konformi mal-ħtiġiet tal-Katina Alimentari u s-Saħħa tal-Annimali skont il-ħtiġiet ta’ dawn ir-regoli, biex jiżgura li ma jkunx hemm ksur ta’ dawn ir-regoli kif ukoll biex inaqqas ir-riskju għal konsumaturi aħħarinu kull riskju supplimentari għal annimali u għall-ambjent. (4) Dawn il-miżuri jinkludu il-konfiska diretta tal-prodott, is-sospensjoni tal-attivitajiet li jkunu qegħdin jiġu mwettqa mill-provditur awtorizzat meta dawn ikun qegħdin joħolqu riskju lil konsumaturi aħħarinu lill-ambjent, u t-teħid lura ta’ kull awtorizzazzjoni, liċenza jew permess flimkien mal-applikazzjoni ta’ kull piena oħra amministrattiva skont l-artikolu 61 tal-Att. 4. Kummerċ intra-Komunitarju. S.L.437.99 L-awtorità kompetenti għandha tiżgura li embrijuni m’għandhomx jintbagħtu minn Malta lejn Stat Membru ieħor kemm-il darba dawn ma jkunux konformi ma’ dawn il-kondizzjonijiet li ġejjin: (a) għandhom ikunu ġew konċeputi bħala kull riżultat ta’ inseminazzjoni artifiċjali b’semen minn donatur raġel jew ġenit u r raġel ta l-ispeċi tal-bovini li jkun jinsab f’ċentru ta’ ġbir tas-semen kif imfisser fir-regola 2(2) tar-Regoli dwar il-Kundizzjonijiet tas-Saħħa tal-Annimali Applikabbli għall-Kummerċ Intra-Komunitarju u għal Importazzjonijiet ta’ Deep Frozen Semen ta’ Annimali Domestiċi tal-Ispeċi tal-Bovini; (b) għandhom ikunu ġew miġbura minn annimali domestiċi tal-ispeċi tal-bovini li l-istat ta’ saħħa tagħhom ikun skond l-Iskeda B;(ċ) jridu jkunu ġew miġbura, pproċessati u maħżuna minn grupp ta’ ġbir tal-embrijuni li jkun approvat skont ir-regola 6(1); (d) jridu jkunu ġew miġbura, pproċessati u maħżuna minn grupp ta’ ġbir tal-embrijunu skont l-Iskeda A;(e) jrid ikollhom magħhom, matul it-trasport lejn l-Istat Membru tad-destinazzjoni, ċertifikat tas-saħħa tal-annimali skont ir-regola 7(1). 5. Approvazzjoni ta’ grupp ta’ ġbir tal-embrijuni. (1) L-approvazzjoni ta’ grupp ta’ ġbir tal-embrijuni kif stabbilit fir-regola 4(ċ) għandha tingħata biss meta d-dispożizzjonijiet tal-Kapitolu 1 tal-Iskeda A jkunu osservati u meta l-grupp ta’ ġbir tal-embrijuni jkun jista’ jissodisfa d-disposizzjonijiet l-oħra ta’ dawn ir-regoli. Kull bidla kbira fl-organizzazzjoni tal-grupp għandha tkun infurmata lill-awtorità kompetenti. (2) L-approvazzjoni tal-grupp għandha tiġi mġedda kull meta l-veterinarju tal-grupp jiġi mibdul jew kull meta xi tibdil kbir isir fl-organizzazzjoni tiegħu jew fil-laboratorji jew tagħmir disponibbli għalih. (3) Il-veterinarju uffiċjali għandu jissorvelja l-osservanza tad-dispożizzjonijiet stabbiliti hawn qabel. L-approvazzjoni għandha tiġi revokata meta waħda jew aktar mid-diż posizzjonijiet ma jibqgħux jiġu osservati. (4) L-awtorità kompetenti għandha tirreġistra l-gruppi ta’ ġbir tal-embrijuni u tagħti numru ta’ reġistrazzjoni veterinarja lil kull grupp. L-awtorità kompetenti għandha tfassal u żżomm aġġornata lista tal-gruppi ta’ ġbir tal-embrijuni u n-numri tar-reġistrazzjoni veterinarja tagħhom u tagħmel dan disponibbli għall-Istati Membri l-oħra u għall-pubbliku. 6. Konsenja ta’ embrijuni soġġetta għal ċertifikat tas-saħħa tal-annimali. (1) Ċertifikat tas-saħħa tal-annimali li jkun imħejji minn veterinarju uffiċjali tal-Istat Membru tal-ġbir fuq formola li tkun skont il-mudell fl-Iskeda Ċ li tinsab ma’ dawn ir-regoli għandu jkun ma’ kull konsenja ta’ embrijuni. Ċertifikat separat għandu jinħareġ għal kull konsenja. (2) Iċ-ċertifikat tas-saħħa tal-annimali għandu: (a) jkun jikkonsisti minn formula waħda u jkun mħejji minn tal-inqas bil-lingwa (i) uffiċjali tal-Istat Membru tad-destinazzjoni; (b) jkun sar għal kull riċevitur; (ċ) ikun mal-konsenja ta’ embrijuni lejn id-destinazzjoni fil-forma oriġinali tiegħu. 7. Regoli għall-importazzjoni minn pajjiżi terzi. (1) Embrijuni għandhom ikunu Impurtati biss minn dawk il-pajjiżi terzi jew partijiet minnhom li jkunu jidhru fuq lista mħejjija skond il-proċedura stabbilita fit-tifsira "Kumitat imwaqqaf dwar il-Katina Alimentari u s-Saħħa tal-Annimali" jew "il-Kumitat" fir-regola 2(2). Dik il-lista tista’ tiġi miżjuda jew emendata skont l-istess proċedura. (2) Fid-deċiżjoni jekk pajjiż terz jew partijiet minnu jkunx jista’ jidher fuq il-lista msemmija fis-subregola (1), għandha tingħata importanza partikolari għal:(a) l-istat tas-saħħa tal-bhejjem, annimali domestiċi oħra u annimali ferjali fil-pajjiż terz, b’referenza partikolari għal mard ta’ annimali eżotiċi, u s-sitwazzjoni tas-saħħa ambjentali f’dak il-pajjiż, li tista’ tkun ta’ periklu għas-saħħa tal-annimali f’Malta; (b) ir-regolarità u l-ħeffa tal-informazzjoni provduta mill-pajjiż terz li tkun tikkonċerna l-eżistenza tal-mard tal-annimali li jkun jittieħed fit-territorju tiegħu, b’mod partikolari dak il-mard imsemmi fil-listi Au B tal-Uffiċċju Internazzjonali ta’ Mard Epiżootiku; (ċ) ir-regoli tal-pajjiż terz dwar il-prevenzjoni u l-kontroll ta’ mard tal-annimali; (d) l-istruttura tas-servizzi veterinarji fil-pajjiż terz u s-setgħat tagħhom; (e) l-organizzazzjoni u l-implimentazzjoni ta’ miżuri biex jipprevjenu u jikkontrollaw mard kontaġġuz tal-annimali; u (f) il-garanziji li l-pajjiż terz ikun jista’ jagħti f’dak li għandu x’jaqsam mal-konformità ma’ dawn ir-regoli. 8. Kondizzjonijiet relatati ma’ gruppi ta’ ġbir jew produzzjoni tal-embrijuni. (1) L-awtorità kompetenti għandha tawtorizza biss importazzjonijiet ta’ embrijuni li jkunu mibgħuta minn grupp ta’ ġbir jew produzzjoni tal-embrijuni li jkun jinsab f’wieħed mill-pajjiżi terzi li jkunu jidhru fuq il-lista msemmija fir-regola 7(1), u li għalih l-awtorità kompetenti tal-pajjiż terz ikkonċernat tkun tista’ tagħti garanziji li jkunu ntlaħqu dawn il-kondizzjonijiet li għandhom x’jaqsmu mal-grupp ta’ ġbir jew produzzjoni tal-embrijuni li ġejjin: (a) ikun jissodisfa l-kondizzjonijiet: (i) għall-approvazzjoni tal-gruppi ta’ ġbir tal-embrijuni u tal-produzzjoni tal-embrijuni stabbiliti fil-Kapitolu I tal-Iskeda A; (ii) li jkollhom x’jaqsmu mal-ġbir, l-ipproċessar, il-ħażna u t-trasport tal-embrijuni minn dawk il-gruppi stabbiliti fil-Kapitolu II ta’ dik l-Iskeda; (b) ikun ġie uffiċjalment approvat mill-awtorità kompetenti tal-pajjiż terz għal esportazzjonijiet lejn il-Komunità; u (ċ) ikun soġġett għal spezzjonijiet minn veterinarju uffiċjali tal-pajjiż terz minn tal-inqas darbtejn fis-sena. (2) Il-lista tal-gruppi ta’ ġbir jew ta’ produzzjoni tal-embrijuni li l-awtorità kompetenti tal-pajjiż terz li jkun tidher fuq il-lista msemmija fir-regola 7(1) tkun approvat skont il-kondizzjonijiet stabbiliti fis-subregola (1), u li minnhom l-embrijuni jkunu jistgħu jintbagħtu lejn il-Komunità, għandha tiġi infurmata lill-Kummissjoni. (3) L-approvazzjoni ta’ grupp ta’ ġbir jew ta’ produzzjoni tal-embrijuni għandha tiġi minnufih sospiża jew revokata mill-awtorità kompetenti tal-pajjiż terz jekk ma tkunx aktar konformi mal-kondizzjonijiet stabbiliti fis-subregola (1), u l-Kummissjoni għandha tiġi infurmata minnufih b’dan. Regoli dettaljati għall-applikazzjoni uniformi ta’ din ir-regola jistgħu jiġu adottati skont il-proċedura msemmija fit-tifsira "Kumitat imwaqqaf dwar il-Katina Alimentari u s-Saħħa tal-Annimali" jew "il-Kumitat" fir-regola 2(2). 9. Kondizzjonijiet relatati mal-importazzjoni ta’ embrijuni minn pajjiżi terzi. (1) L-importazzjoni ta’ embrijuni minn pajjiż terż jew parti minnu fuq il-lista mħejjija skont ir-regola 7(1) għandha sseħħ biss jekk l-embrijuni: (a) ikunu ġejjin minn annimali donaturi li, minnufih qabel il-ġbir tal-embrijuni tagħhom, ikunu baqgħu għal minn tal-inqas sitt xhur fil-pajjiż terz ikkonċernat, u f’massimu ta’ żewġ merħliet li jkunu konformi minn tal-inqas mal-ħtiġiet stabbiliti fis-subregola (2); u (b) ikunu konformi mal-ħtiġiet tas-saħħa tal-annimali adottati skond il-proċedura stabbilita fit-tifsira "Kumitat imwaqqaf dwar il-Katina Alimentari u s-Saħħa tal-Annimali" jew "il-Kumitat" fir-regola 2(2) għall-importazzjonijiet ta’ embrijuni minn dak il-pajjiż. (2) Fl-adozzjoni tal-ħtiġiet msemmija fis-subregola (1), għandha tingħata importanza b’mod partikolari għal: (a) is-sitwazzjoni tas-saħħa fiż-żona ta’ madwar il-post tal-ġbir ta’ embrijunu, b’referenza partikolari għall-mard li jkun jidher fil-lista A tal-Uffiċċju Internazzjonali ta’ Mard Ep iżootiku; (b) l-istat tas-saħħa tal-merħla kkonċernata fil-ġbir tal-embrijuni, inkluż il-ħtiġiet ta’ testijiet; (ċ) l-istat tas-saħħa tal-annimal donatur u l-ħtiġiet ta’ testijiet; u (d) l-ħtiġiet ta’ ġbir, ipproċessar u ħażna f’dak li għandu x’jaqsam ma’ embrijuni. (3) L.S.437.48 Il-bażi ta’ referenza biex jiġu stabbiliti l-kondizzjonijiet ta’ saħħa tal-annimal skond is-subregoli) għat-tuberkolożi, bruċellosi tal-bovini ulukożien żootika tal-bovini għandha tkun l-istandards stabbiliti fl-Iskedi Au D li jinsabu mar-Regolamenti dwar Problemi ta’ Saħħa fl-Annimali li Jolqtu l-Kummerċ Intra-Komunitarju f’Annimali Bovini u Majjali. (4) Skond il-proċeduri stabbiliti fit-tifsira "Kumitat imwaqqaf dwar il-Katina Alimentari u s-Saħħa tal-Annimali" jew "il-Kumitat" fir-regola 2(2) u abbażi ta’ każ b’każ, derogazzjonijiet minn dawk id-dispożizzjonijiet imsemmija fis-subregoli), jistgħu jiġu deċiżi meta pajjiż terz interessat jipprovdi garanziji simili u minn tal-inqas ekwivalenti b’referenza għas-saħħa tal-annimali. Ir-regola 4t għandha tkun tapplika mutatis mutandis. 10. Preżentazzjoni ta’ ċertifikati tas-saħħa tal-annimali li jirrigwardaw l-importazzjoni ta’ embrijuni minn pajjiżi terzi. (1) L-importazzjoni ta’ embrijuni tista’ tiġi awtorizzata biss mal-preżentazzjoni ta’ ċertifikat tas-saħħa tal-annimal li jkun imħejji u ffirmat mill-veterinarju uffiċjali tal-pajjiż terz tal-ġbir. (2) Dan iċ-ċertifikat għandu: (a) ikun imħejji minn tal-inqas bil-lingwa jew lingwi uffiċjali tal-Istat Membru tad-destinazzjoni u l-lingwa jew lingwi uffiċjali tal-Istat Membru fejn il-kontroll tal-importazzjoni stabbilit fir-regola 12 ikun ġie mwettaq; (b) ikun sar għal riċevitur wieħed; u (ċ) ikun mal-embrijuni fl-oriġinali. (3) Iċ-ċertifikat tas-saħħa tal-annimal għandu jkun fuq formola li tkun tikkorrispondi għal-mudell li jkun imħejji skont il-proċedura stabbilita fit-tifsira "Kumitat imwaqqaf dwar il-Katina Alimentari u s-Saħħa tal-Annimali" jew "il-Kumitat" fir-regola 2(2). 11. Verifiki veterinarji mill-awtorità kompetenti. L.S.437.41 Id-dispożizzjonijiet stabbiliti fir-Regolamenti li jirregolaw l-Organizzazzjoni tal-Verifiki Veterinarji fuq Prodotti li jidħlu fit-Territorju ta’ Malta minn Pajjiżi Terzi għandhom japplikaw, b’mod partikolari, għall-organizzazzjoni ta’ u s-segwitu ta’ verifiki li għandhom isiru mill-awtorità kompetenti u l-miżuri ta’ ħarsien li għandhom ikunu japplikaw skont il-proċedura msemmija fir-regolament 19 tal-imsemmija regolamenti, li jirrigwardaw xi marda jew xi fenomenu jew ċirkostanza oħra li tista’ tkun ta’ theddida serja għas-saħħa pubblika jew tal-annimali li tkun timmanifesta ruħha jew tkun tinfirex. 12. Kull konsenja ta’ embrijuni li tkun awtorizzata għall-importazzjoni fil-Komunità minn Stat Membru tad-destinazzjoni abbażi tal-kontroll imsemmi fir-regola 11 għandha, meta tinbagħat lejn Stat Membru ieħor, ikollha magħha ċertifikat oriġinali jew kopja awtentika tiegħu, iffirmata kif meħtieġ, f’kull każ, mill-awtorità kompetenti responsabbli għall-kontroll li jiġi mwettaq skond ir-regola 11. 13. Spejjeż relatati ma’ verifiki veterinarji. Kull spiża mill-implimentazzjoni ta’ miżuri skont ir-regola 11 għandha tkun bispejjeż tal-kunsinnatarju, ir-riċevitur jew l-aġent jew ir-rappreżentant tiegħu, mingħajr kumpens għall-ispejjeż mill-awtorità kompetenti. 14. Regoli dwar miżuri ta’ ħarsien u kontroll. (1) Jekk xi marda tal-animali li tkun tittieħed li tkun tista’ tinġarr minn embrijuni tfaqqa’ jew tinxtered jew jekk għal xi raġuni oħra f’dak li għandu x’jaqsam mas-saħħa tal-annimali li tista’ tkun ta’ periklu għas-saħħa tal-bhejjem f’Malta hekk jiġġustifikaw tkun hekk teħtieġ: (a) il-miżuri ta’ ħarsien stabbiliti fir-regolament 9 tar-Regolamenti dwar Problemi ta’ Saħħa fl-Annimali li Jolqtu l-Kummerċ Intra-Komunitarju f’Annimali Bovini u Majjali jistgħu jkunu japplikaw; u (b) meta xi pajjiż terz kollu jew parti minnu jkun ikkonċernat, l-Istat Membru tad-destinazzjoni għandu jipprojbixxi l-importazzjoni ta’ dawk l-embrijuni sew kemm jekk ikunu mportati direttament jew indirettament minn Stat Membru ieħor, jew mill-pajjiż terz kollu jew minn parti biss minnu. (2) Miżuri li jkunu ttieħdu mill-awtorità kompetenti abbażi tas-subregola (1) u t-tneħħija ta’ dawk il-miżuri għandhom ikunu infurmati minnufih lill-Istati Membri l-oħra u lill-Kummissjoni flimkien mar-raġunijiet għat-teħid jew tneħħija ta’ dawk il-miżuri. (3) Skont il-proċedura stabbilita fit-tifsira "Kumitat imwaqqaf dwar il-Katina Alimentari u s-Saħħa tal-Annimali" jew "il-Kumitat" fir-regola 2(2), jista’ jiġi deċiż li dawk il-miżuri għandhom ikunu emendati, b’mod partikolari biex jiġu kkoordinati ma’ miżuri adottati minn Stati Membri oħrajn, jew li għandhom jiġu mħassra. (4) Jekk is-sitwazzjoni stabbilita fis-subregola (1) tinħoloq, u jekk ikun meħtieġ li Stati Membri oħrajn japplikaw ukoll il-miżuri li jkunu ttieħdu skont dik is-subregola, kif emendati meta jkun meħtieġ b’mod skond is-subregola (3), passi xierqa għandhom jittieħdu skond il-proċedura stabbilita fit-tifsira "Kumitat imwaqqaf dwar il-Katina Alimentari u s-Saħħa tal-Annimali" jew ""il-Kumitat" fir-regola 2(2). It-teħid mill-ġdid ta’ importazzjoni mill-pajjiż terz ikkonċernat għandu jkun awtorizzat skont l-istess proċedura. 15. Esperti veterinarji. (1) Esperti veterinarji mill-Kummissjoni jistgħu, b’koperazzjoni mal-awtorità kompetenti u mal-awtorità kompetenti tal-pajjiżi terzi, iwettqu verifiki fuq il-post kemm-il darba dan ikun indispensabbli biex jiżguraw applikazzjoni uniformi ta’ dawn ir-regoli. (2) Il-pajjiż tal-ġbir li fih verifika tkun qegħda tiġi mwettqa għandu jagħti l-assistenza kollha meħtieġa lill-esperti fit-twettiq tax-xogħol tagħhom. Il-pajjiż tal-ġbir ikkonċernat għandu jieħu kull miżura li tista’ tirriżulta meħtieġa biex jieħu konjizzjoni tar-riżultati tal-investigazzjoni. (3) Jekk il-pajjiż ta’ ġbir ma jieħux dawk il-miżuri msemmija fis-subregola (2), l-awtorità kompetenti tista’ tirrifjutimportazzjoni ta’ embrijuni li jkunu miġbura, proċessati jew maħżuna mill-grupp ta’ ġbir inkwistjoni jew tirrevoka l-approvazzjoni fil-każ ta’ pajjiżi terzi, kemm-il darba hi tkun awtorizzata tagħmel dan mill-Kummissjoni li taġixxi b’konsultazzjoni mal-Kumitat. (4) Id-dispożizzjonijiet ġenerali għall-implimentazzjoni ta’ din ir-regola speċjalment f’dak li jirrigwarda l-frekwenza u l-metodu tat-twettieq tal-verifiki fis-subregola (1), għandhom jiġu stabbiliti skont il-proċedura stabbilita fit-tifsira "Kumitat imwaqqaf dwar il-Katina Alimentari u s-Saħħa tal-Annimali" jew "il-Kumitat" fir-regola 2(2). 16. Emendi li jkunu saru għall-Iskedi. Emendi li jkunu saru għall-Iskedi, b’mod partikolari biex jiġu adottati għal avvanzi fit-teknoloġija, għandhom jiġu deċiżi skont il-proċedura stabbilita fit-tifsira "Kumitat imwaqqaf dwar il-Katina Alimentari u s-Saħħa tal-Annimali" jew "il-Kumitat" fir-regola 2(2). 17. Reati u pieni. (1) Kull persuna li tonqos milli tħares dawn ir-regoli tkun ħatja ta’ reat taħt l-Att u għandhom japplikaw id-dispożizzjonijiet u l-miżuri imsemmija fir-regola 3). (2) Kull dritt mogħti lill-awtorità kompetenti taħt dawn ir-regoli biex tapplika dawk il-miżuri kollha neċessarji msemmija fir-regola 3), għandu jiġi mogħti lill-Awtorità mingħajr preġudizzju għal proċeduri kriminali oħrajn li jistgħu jittieħdu taħt l-Att jew taħt xi liġi oħra meta persuna twettaq xireat billi tonqos milli tikkonforma ruħha ma’ dawn ir-regoli.